ai4bharat/Pralekha huggingface dataset:
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
എൻടിപിസി ഗ്രീൻ എനർജി ലിമിറ്റഡിൽ നിർദിഷ്ടപരിധിക്കപ്പുറം നിക്ഷേപം നടത്താൻ മഹാരത്ന സിപിഎസ്ഇകൾക്ക് അധികാരം കൈമാറുന്നതിന്, നിലവിലുള്ള മാർഗനിർദേശങ്ങളിൽനിന്ന് എൻടിപിസി ലിമിറ്റഡിന് ഇളവുനൽകുന്നതിനു മന്ത്രിസഭയുടെ അംഗീകാരം
എൻടിപിസി ലിമിറ്റഡിന്റെ 60 ജിഗാവാട്ട് പുനരുപയോഗ ഊർജശേഷി സ്ഥാപിക്കുന്നതിനായി എൻആർഇഎല്ലിലും മറ്റു സംയുക്തസംരംഭങ്ങളിലും/അനുബന്ധസ്ഥാപനങ്ങളിലും എൻജിഇഎൽ നിക്ഷേപം നടത്തുന്നതിനും അംഗീകാരം
എൻടിപിസി ലിമിറ്റഡിന് എൻടിപിസി ലിമിറ്റഡിന്റെ അനുബന്ധ കമ്പനിയായ എൻടിപിസി ഗ്രീൻ എനർജി ലിമിറ്റഡിൽ  നിക്ഷേപം നടത്തുന്നതിന് മഹാരത്ന സിപിഎസ്ഇകൾക്ക് അധികാരം കൈമാറുന്നതിനുള്ള നിലവിലെ മാർഗനിർദേശങ്ങളിൽനിന്ന് എൻടിപിസി ലിമിറ്റഡിന് ഇളവുനൽകി. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തികകാര്യ മന്ത്രിസഭാസമിതിയാണ് ഇക്കാര്യത്തിൽ തീരുമാനമെടുത്തത്. എൻടിപിസി ലിമിറ്റഡിന്റെ 60 ജിഗാവാട്ട് പുനരുപയോഗ ഊർജശേഷി എന്ന ലക്ഷ്യം കൈവരിക്കുന്നതിനായി എൻടിപിസി റിന്യൂവബിൾ എനർജി ലിമിറ്റഡിലും  അതിന്റെ മറ്റു സംയുക്തസംരഭങ്ങളിലും/അനുബന്ധസ്ഥാപനങ്ങളിലും എൻജിഇഎല്ലിന്റെ നിക്ഷേപം 5000 കോടി രൂപമുതൽ 7500 കോടി രൂപവരെ സാമ്പത്തികപരിധിക്കപ്പുറം, മൊത്തം മൂല്യത്തിന്റെ 15% പരിധിക്കു വിധേയമായി സിസിഇഎ ഒഴിവാക്കിയിട്ടുണ്ട്.
സിഒപി 26-ലെ പ്രതിബദ്ധതയ്ക്ക് അനുസൃതമായി, വികസന ലക്ഷ്യങ്ങൾ കൈവരിക്കുന്നതിനൊപ്പം കുറഞ്ഞ കാർബൺ പുറന്തള്ളൽ പാതയ്ക്കായി ഇന്ത്യ പ്രവർത്തിക്കുന്നു. 2030-ഓടെ ഖനിജേതര ഊർജശേഷി 500 ജിഗാവാട്ട് ആക്കാനാണു രാജ്യം ലക്ഷ്യമിടുന്നത്. കേന്ദ്ര പൊതുമേഖലാ സംരംഭം എന്ന നിലയിലും രാജ്യത്തെ മുൻനിര ഊർജസംവിധാനം എന്ന നിലയിലും പുനരുപയോഗ ഊർജമേഖലയിലെ ഈ നിക്ഷേപത്തിലൂടെ, 2032ഓടെ 60 ജിഗാവാട്ട് പുനരുപയോഗ ഊർജ ശേഷി കൂട്ടിച്ചേർക്കാനാണ് എൻടിപിസി ലക്ഷ്യമിടുന്നത്. ഇത് മേൽപ്പറഞ്ഞ ലക്ഷ്യം കൈവരിക്കുന്നതിനും 2070-ഓടെ 'നെറ്റ് സീറോ' പുറന്തള്ളൽ എന്ന വലിയ ലക്ഷ്യത്തിലേക്ക് നീങ്ങുന്നതിനും രാജ്യത്തെ സഹായിക്കും. 'നെറ്റ് സീറോ'യിലേക്കുള്ള കാലാവസ്ഥാപ്രവർത്തനത്തിന് ഇന്ത്യയുടെ സംഭാവനയായി സിഒപി 26 ഉച്ചകോടിയിൽ അടുത്തിടെ പ്രഖ്യാപിച്ച ഗവൺമെന്റിന്റെ "പഞ്ചാമൃത്" പദ്ധതിക്ക് അനുസൃതമായാണ് ലക്ഷ്യം നിശ്ചയിച്ചത്.
എൻടിപിസിയുടെ പുനരുപയോഗ ഊർജയാത്രയുടെ പതാകവാഹകരാകാൻ എൻജിഇഎൽ ലക്ഷ്യമിടുന്നു. നിലവിൽ 2861 മെഗാവാട്ടിന്റെ 15 ആർഇ ആസ്തികളാണുള്ളത്. അവ പ്രവർത്തനക്ഷമമോ വാണിജ്യതലത്തിൽ പ്രവർത്തനക്ഷമമാകുന്ന തീയതിയോട്  അടുത്തോ ആണ്. കൂടാതെ അതിന്റെ അനുബന്ധ സ്ഥാപനമായ എൻആർഇഎൽ  വഴി മത്സരാധിഷ്ഠിത ലേലത്തിലും ഹരിതോർജ വ്യവസായത്തിൽ ഉയർന്നുവരുന്ന നിരവധി അവസരങ്ങളിലും പങ്കെടുത്തുകൊണ്ട് അതിന്റെ ആർഇ പോർട്ട്ഫോളിയോ വിപുലീകരിക്കാൻ ഒരുങ്ങുകയാണ്. ഹരിത സമ്പദ്വ്യവസ്ഥയെന്ന നിലയിൽ ഇന്ത്യയുടെ ആഗോള പ്രതിച്ഛായ മെച്ചപ്പെടുത്തുന്നതിന് എൻടിപിസിക്ക് നൽകിയ ഇളവ് സഹായിക്കും. ഇത് ഇന്ത്യയുടെ ഊർജ ഉൽപ്പാദനം വൈവിധ്യവൽക്കരിക്കുന്നതിലൂടെ പരമ്പരാഗത ഊർജസ്രോതസ്സുകളെ ആശ്രയിക്കുന്നത് കുറയ്ക്കുകയും രാജ്യത്തിന്റെ കൽക്കരി ഇറക്കുമതി ബില്ലുകൾ കുറയ്ക്കുകയും ചെയ്യും. കൂടാതെ, രാജ്യത്തിന്റെ ഓരോ കോണിലും 24 മണിക്കൂറും വൈദ്യുതി വിതരണം ഉറപ്പാക്കാനും ഇത് സഹായിക്കും.
പുനരുപയോഗ ഊർജ പദ്ധതി നിർമാണ ഘട്ടത്തിലും ഒ&എം ഘട്ടത്തിലും പ്രദേശവാസികൾക്ക് പ്രത്യക്ഷമായും പരോക്ഷമായും തൊഴിലവസരങ്ങളും സൃഷ്ടിക്കും.
ND
(
പ്രധാനമന്ത്രിയുടെ ഓഫീസ്
ഭായി ദൂജിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
ഭായി ദൂജ് ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
" സഹോദരീ-സഹോദരിമാരുടെ അപാരമായ വാത്സല്യത്തിന്റെയും അചഞ്ചലമായ വിശ്വാസത്തിന്റെയും പ്രതീകമായ ഭായ് ദൂജ് ആശംസകൾ നേരുന്നു."
ഉപരാഷ്ട്രപതിയുടെ കാര്യാലയം
അടല് ബിഹാരി വാജ്പേയിയുടെ ചരമവാർഷിക ദിനത്തിൽ ഉപരാഷ്ട്രപതി ആദരാഞ്ജലി അര്പ്പിച്ചു
ന്യൂ ഡൽഹി: ഓഗസ്റ്റ് 16, 2023
മുന് പ്രധാനമന്ത്രി അടല് ബിഹാരി വാജ്പേയിയുടെ ചരമവാർഷിക ദിനത്തിൽ ഉപരാഷ്ട്രപതി ശ്രീ ജഗ്ദീപ് ധന്കര് 'സദൈവ് അടല്' സന്ദര്ശിക്കുകയും പുഷ്പാര്ച്ചന നടത്തുകയും ചെയ്തു. രാഷ്ട്രപതി ശ്രീമതി ദ്രൗപദി മുര്മു, പ്രധാനമന്ത്രി ശ്രീ നരേന്ദ്ര മോദി എന്നിവരോടൊപ്പം അന്തരിച്ച നേതാവിന്റെ സ്മരണയ്ക്കായി നടന്ന പ്രാര്ത്ഥനാ യോഗത്തിലും അദ്ദേഹം പങ്കെടുത്തു.
ട്വീറ്റുകളിലൂടെ ഉപരാഷ്ട്രപതി പറഞ്ഞു: "ആദരണീയനായ അടല് ജിക്ക് അദ്ദേഹത്തിന്റെ പുണ്യ തിഥി ദിനത്തില് എളിയ ആദരാഞ്ജലികള്. അദ്ദേഹത്തിന്റെ ദീർഘവീക്ഷണമുള്ള നേതൃത്വവും വിവേകവും സദ്ഭരണത്തിലുള്ള ശ്രദ്ധയും നിർണായക കാലഘട്ടത്തിൽ ഇന്ത്യയുടെ വിധിയെ രൂപപ്പെടുത്തി. അദ്ദേഹത്തിന്റെ പാരമ്പര്യം നമ്മെ എല്ലാവരെയും പ്രചോദിപ്പിക്കുന്നു."
ആരോഗ്യ, കുടുംബക്ഷേമ മന്ത്രാലയം
കോവിഡ് 19: നിരവധി നേട്ടങ്ങള് മറികടന്ന് ഇന്ത്യ
ചികിത്സയിലുള്ളവരുടെ എണ്ണം 5 ലക്ഷത്തില് താഴെ
ആകെ രോഗമുക്തരുടെ എണ്ണം 80 ലക്ഷം കടന്നു, ആകെ പരിശോധനകള് 12 കോടി കഴിഞ്ഞു
കോവിഡ് മഹാമാരിക്കെതിരായ പോരാട്ടത്തില് ഇന്ത്യ നിരവധി നാഴികക്കല്ലുകള് പിന്നിട്ടു. 106 ദിവസത്തിനുശേഷം ഇതാദ്യമായി ഇന്ത്യയില് ചികിത്സയിലുള്ളവരുടെ എണ്ണം 5 ലക്ഷത്തിന് താഴെയായി . ജൂലൈ 28 ന് ഇത് 4,96,988 ആയിരുന്നു. ആകെ രോഗബാധിതരുടെ 5.73% മാത്രമാണിപ്പോള് ചികിത്സയിലുള്ളത്. ചികിത്സയിലുള്ളവരുടെ എണ്ണം കുറയുമെന്ന സൂചനയാണ് ഇതു നല്കുന്നത്. ലോകമെമ്പാടും നിരവധി രാജ്യങ്ങളില് പുതിയ കേസുകളുടെ എണ്ണത്തില് വര്ദ്ധനയുണ്ടായ സാഹചര്യത്തില് ഇക്കാര്യത്തിന് പ്രത്യേക പ്രാധാന്യമുണ്ട്.
27 സംസ്ഥാനങ്ങളില്/കേന്ദ്രഭരണപ്രദേശങ്ങളില് ചികിത്സയിലുള്ളത് 20,000 ത്തില് താഴെപ്പേര് മാത്രമാണ്.
8 സംസ്ഥാനങ്ങളില്/കേന്ദ്രഭരണപ്രദേശങ്ങളില് മാത്രമാണ് 20,000 ത്തിലധികം രോഗബാധിതരുള്ളത്. രണ്ട് സംസ്ഥാനങ്ങളില്  50,000ത്തിലധികം പേര് ചികിത്സയിലുണ്ട്.
കഴിഞ്ഞ 24 മണിക്കൂറിനിടെ രാജ്യത്ത് 44,281 പേര്ക്കാണ് പുതുതായി കോവിഡ് 19 സ്ഥിരീകരിച്ചത്. ഈ കാലയളവില് 50,326 പേര് രോഗമുക്തരായി. തുടര്ച്ചയായ 39-ാം ദിവസമാണ് പ്രതിദിന രോഗമുക്തരുടെ എണ്ണം ദിവസേനയുള്ള പുതിയ കേസുകളേക്കാള് കൂടുതലാകുന്നത്.
ആകെ രോഗമുക്തരും ചികിത്സയിലുള്ളവരും തമ്മിലുള്ള വ്യത്യാസത്തിനൊപ്പം രോഗബാധിതരുടെ എണ്ണവും ഈ കാലയളവില് വര്ധിച്ചു.
രാജ്യത്തെ ആകെ രോഗമുക്തരുടെ എണ്ണം 80 ലക്ഷം പിന്നിട്ടു . രോഗമുക്തരും ചികിത്സയിലുള്ളവരും തമ്മിലുള്ള അന്തരം 75,19,126 ആയി വര്ദ്ധിച്ചു. രോഗമുക്തി നിരക്ക് 92.79% ആയി ഉയര്ന്നു.
ആകെ 12 കോടി പരിശോധനകള് എന്ന നേട്ടവും ഇന്ത്യ സ്വന്തമാക്കി. കഴിഞ്ഞ 24 മണിക്കൂറിനിടെ 11,53,294 പരിശോധനകള് നടത്തി.
പ്രതിദിന രോഗബാധിതരുടെ എണ്ണം ഇപ്പോള് 50,000 ത്തില് താഴെയാണ്.
പുതുതായി രോഗമുക്തരായവരുടെ 77 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
ഇതില് 6,718 പേർ മഹാരാഷ്ട്രയില് രോഗമുക്തരായി. കേരളത്തില് 6,698 ഉം ഡല്ഹിയില് 6,157 ഉം പേര് രോഗമുക്തരായി.
പുതുതായി രോഗബാധ സ്ഥിരീകരിച്ചവരുടെ 78 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയിലാണ് കൂടുതല് - 7,830. കേരളത്തില് 6,010 കേസുകളും റിപ്പോര്ട്ട് ചെയ്തു.
കോവിഡ് 19 മരണങ്ങളില് 79 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനിടെ രാജ്യത്ത് 512 കോവിഡ് മരണങ്ങൾ സ്ഥിരീകരിച്ചു. രാജ്യത്തെ കോവിഡ് മരണനിരക്ക് 1.48% ആണ്.
ഏറ്റവും കൂടുതല് പേര് മരിച്ചത് മഹാരാഷ്ട്രയിലാണ് - 110 പേർ. ഡല്ഹിയിലും പശ്ചിമ ബംഗാളിലും യഥാക്രമം 83 ഉം 53 ഉം പേര് മരണമടഞ്ഞു.
ആരോഗ്യ, കുടുംബക്ഷേമ മന്ത്രാലയം
107.22 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 25 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 107.22 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.75 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 119
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുള്ള കോവിഡ്- 19 വാക്സിൻ ഡോസ് വിവരങ്ങൾ
137 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
24.16 കോടിയിലധികം ഉപയോഗിക്കാത്ത വാക്സിൻ ഡോസുകൾ സംസ്ഥാനങ്ങൾ/ കേന്ദ്രഭരണപ്രദേശങ്ങളിൽ ഇപ്പോഴും ലഭ്യമാണ്
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. ദേശീയതലത്തിൽ കോവിഡ് 19 പ്രതിരോധ കുത്തിവെപ്പ് പരിപാടി ആരംഭിച്ചത് 2021 ജനുവരി 16നാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും വാക്സിൻ വിതരണത്തിന്റെ മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ രാജ്യത്തെ വാക്സിൻ ഉത്പാദകർ നിർമിക്കുന്ന വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി വരുന്നു .
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ ,137 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കൈവശം അവശേഷിക്കുന്നുണ്ട്
രാജ്യരക്ഷാ മന്ത്രാലയം
ഭാരത് ഇലക്ട്രോണിക്സ് ലിമിറ്റഡ്, അന്തിമ ലാഭവിഹിതമായി 174. 44 കോടി രൂപയുടെ ചെക്ക് പ്രതിരോധ മന്ത്രി ശ്രീ രാജ്നാഥ് സിംഗിന് കൈമാറി
ഭാരത് ഇലക്ട്രോണിക്സ് ലിമിറ്റഡ് , 140% അന്തിമ ലാഭവിഹിത ഇനത്തിൽ, 174,43,63,569.20/-  രൂപയുടെ രാഷ്ട്രപതിയുടെ ഓഹരി അവകാശത്തിന്റെ പേരിൽ മാറാവുന്ന ചെക്ക് ഇന്ന് പ്രതിരോധ മന്ത്രി ശ്രീ രാജ്നാഥ്സിങ്ങിന് കൈമാറി. ഭാരത് ഇലക്ട്രോണിക്സ് ലിമിറ്റഡ് ചെയർമാൻ ആൻഡ് മാനേജിംഗ് ഡയറക്ടറായ ശ്രീ എം. വി ഗൗതമയാണ് ചെക്ക് കൈമാറിയത്. ന്യൂഡൽഹിയിൽ നടന്ന ചടങ്ങിൽ പ്രതിരോധ നിർമാണ സെക്രട്ടറി, ശ്രീ രാജ്കുമാർ സന്നിഹിതനായിരുന്നു.
പ്രതിരോധ മേഖലയിലെ നവരത്ന പദവിയുള്ള പൊതുമേഖലാസ്ഥാപനമായ ഭാരത് ഇലക്ട്രോണിക്സ് ലിമിറ്റഡ്, 2019-20 സാമ്പത്തിക വർഷത്തിൽ, ആകെ 280 ശതമാനം ലാഭ വിഹിതം കേന്ദ്രഗവൺമെന്റിന് കൈമാറിയിരുന്നു.
ബയോ ടെക്നോളജി മേഖലയില് പരസ്പര താല്പര്യമുള്ള വിഷയങ്ങളുടെ അടിസ്ഥാനത്തില് സഹകരിക്കുന്നതിനായി ഇന്ത്യയും ഫിന്ലന്ഡും തമ്മില് ഏര്പ്പെട്ട ധാരണാപത്രത്തിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. ഫണ്ടിംഗ്, വ്യവസായങ്ങള് നയിക്കുന്ന തീവ്ര ഉല്കര്ഷേച്ഛയുള്ള നൂതനാശയ പരിവര്ത്തന ഗവേഷണം വികസനം എന്ന വിശാല അര്ത്ഥത്തില് നടപ്പാക്കുകയെന്നതും ധാരണാപത്രത്തിന്റെ ലക്ഷ്യമാണ്.
ഗുണഫലങ്ങള്:
ദീര്ഘകാല ഗവേഷണ വികസന നൂതനാശയ സഹകരണം സൃഷ്ടിക്കുന്നതിന് ഈ ധാരണാപത്രം സഹായിക്കും. കൂടാതെ ഇന്ത്യയും ഫിന്നിഷ് സംഘടനകളും തമ്മില് സഹകരണ ശൃംഖല ആരംഭിക്കാനും ശക്തിപ്പെടുത്താനും ഇത് ഉപകരിക്കും. ആവശ്യത്തിന്റെ അടിസ്ഥാനത്തില് ഉയര്ന്ന അന്താരാഷ്ട്ര നിലവാരത്തിലുള്ള തീവ്ര ഉല്കര്ഷേച്ഛയുള്ള പദ്ധതികള്ക്ക് ഫണ്ടിംഗ് ചെയ്യുന്നതിലൂടെ രണ്ടു രാജ്യങ്ങളും വളരെ ഉയര് ലോക നിലവാരമുള്ള നൂതനാശയ നേട്ടം രണ്ടു രാജ്യങ്ങള്ക്കും കൈവരിക്കുന്നതിനെ പരസ്പരം സഹായിക്കുകയാണ് ലക്ഷ്യമിടുന്നത്. രണ്ടു രാജ്യങ്ങളിലേയും ശാസ്ത്രജ്ഞന്മാര്, ഗവേഷകര്, വ്യവസായികള് എന്നിവര്ക്ക് അറിവുകള് പങ്കുവയ്ക്കുന്നതിനും പുതിയ അറിവുകള് ഉണ്ടാക്കുന്നതിനും ഇത് സഹായിക്കും
വിശദാംശങ്ങള്:
1. നൂതനാശയം മൂലക്കല്ലായി തിരിച്ചറിഞ്ഞുകൊണ്ട് ഡി.ബി.ടിയും ബിസിനസ് ഫിന്ലന്റും ഇന്ത്യ ഗവമെന്റിന്റെ ബയോടെക്ടനോളജി ഇന്ഡസ്ട്രി റിസര്ച്ച് അസിസ്റ്റന്സ് കൗണ്സില് , പബ്ലിക് സെക്ടര് എന്റര്പ്രൈസ് ഓഫ് ദി ഡിപ്പാര്ട്ട്മെന്റ് ഓഫ് ബയോടെക്നോളജി  എന്നിവയുമായി ഫണ്ടിങ്ങിനും തീവ്ര ഉല്കര്ഷേച്ഛയുള്ള വ്യവസായങ്ങള് നയിക്കുന്ന നൂതനാശയ പരിവര്ത്തന പദ്ധതികള്ക്കും സഹകരിക്കും. പരസ്പരമുള്ള താല്പര്യത്തിന്റെ അടിസ്ഥാനത്തില് താഴെപ്പറയുന്ന ഗവേഷണ മേഖലകള് കണ്ടെത്തിയിട്ടുണ്ട്.
1. മിഷന് ഇന്നോവേഷന്:
ജൈവ ഇന്ധന വേദി: ജൈവ ഇന്ധനങ്ങള്, ജൈവ ഊര്ജം, ജൈവ പിണ്ഡാടിസ്ഥാന ഉല്പ്പന്നങ്ങള്:
2. ബയോടെക്നോളജിയുടെ പാരിസ്ഥിതിക-ഊര്ജ്ജ പ്രയോഗങ്ങള്
3. സ്റ്റാര്ട്ട് അപ്പുകളുടെയും വളരുന്ന കമ്പനികളുടെയും വ്യാപാര വികസനം
4. ജീവശാസ്ത്രത്തിലെ വിദ്യാഭ്യാസ സാങ്കേതികത്വവും കളികളും.
പശ്ചാത്തലം:
ഗവണ്മെന്റ് ഓഫ് റിപ്പബ്ലിക് ഓഫ് ഫിന്ലന്ഡിന്റെയും കേന്ദ്രഗവണ്മെന്റിന്റെയും ശാസ്ത്ര സാങ്കേതിക മേഖലയിലെ സഹകരണത്തിനായി 2008 മാര്ച്ച് 25ന് ഹെല്സിങ്കിയില് വച്ച് ഏര്പ്പെട്ട കരാറിന്റെ അടിസ്ഥാനത്തിലാണ് ധാരണാപത്രം ഒപ്പുവച്ചത്. പരസ്പരമുള്ള താല്പര്യത്തിന്റെ അടിസ്ഥാനത്തില് ദീര്ഘകാല ഗവേഷണ വികസനവും നൂതനാശയവും പ്രോത്സാഹിപ്പിക്കുമെന്നും അതിന് ശേഷം ഇന്ത്യയും ഫിന്നിഷ് സംഘടനകള് തമ്മിലുള്ള സഹകരണം ഉറപ്പാക്കുമെന്നും ഉള്ള പരസ്പര ധാരണയുടെ അടിസ്ഥാനത്തിലാണ് ഇത്.
പ്രധാനമന്ത്രിയുടെ ഓഫീസ്
ഇന്ത്യ-വിയറ്റ്നാം വെര്ച്വല് ഉച്ചകോടിയില് പ്രധാനമന്ത്രിയുടെ ആമുഖ പ്രസംഗം
ആദരണീയരെ, നമസ്കാരം!
സെന്ട്രല് വിയറ്റ്നാമില് വെള്ളപ്പൊക്കവും മണ്ണിടിച്ചിലും മൂലമുണ്ടായ നാശനഷ്ടങ്ങള്ക്ക് ഇന്ത്യയിലെ എല്ലാ ജനങ്ങളുടെയും പേരില് ഞാന് ആദ്യമായി അനുശോചനം അറിയിക്കുന്നു. ഈ സാഹചര്യം നേരിടാന് ഇന്ത്യ അയച്ച ദുരിതാശ്വാസ സാമഗ്രികള് നിങ്ങളെ സഹായിക്കുമെന്ന് ഞാന് പ്രതീക്ഷിക്കുന്നു.
ആദരണീയരെ,
വിയറ്റ്നാം കോവിഡ് -19 മഹാമാരിയെ വിജയകരമായി കൈകാര്യം ചെയ്തത് ലോകമെമ്പാടും പ്രശംസിക്കപ്പെടുകയാണ്. ഇതിനായി നിങ്ങളെയും വിയറ്റ്നാം പൗരന്മാരെയും ഞാന് അഭിനന്ദിക്കുന്നു.
ആദരണീയരെ,
കഴിഞ്ഞ മാസം ആസിയാന്-ഇന്ത്യ വെര്ച്വല് ഉച്ചകോടിയില് നാം കണ്ടുമുട്ടി. ഇന്ന് വീണ്ടും നിങ്ങളോട് സംസാരിക്കാന് അവസരം ലഭിച്ചതില് എനിക്ക് സന്തോഷമുണ്ട്. ഇന്ത്യയുടെ ആക്റ്റ് ഈസ്റ്റ് പോളിസിയുടെ ഒരു പ്രധാന സ്തംഭമാണ് വിയറ്റ്നാം, ഞങ്ങളുടെ ഇന്ഡോ-പസഫിക് വിഷന്റെ ഒരു സുപ്രധാന പങ്കാളിയുമാണ്. നമ്മുടെ സമഗ്ര തന്ത്രപരമായ പങ്കാളിത്തത്തിന്റെ വ്യാപ്തി ഇന്ന് വളരെ വിശാലമാണ്. നമ്മുടെ ഉഭയകക്ഷി ബന്ധങ്ങളും അതിവേഗം വളരുകയും പുതിയ മേഖലകളിലേക്ക് വ്യാപിക്കുകയും ചെയ്യുന്നു.
വിയറ്റ്നാമുമായുള്ള ഞങ്ങളുടെ ബന്ധത്തെ ദീര്ഘകാലവും തന്ത്രപരവുമായ വീക്ഷണത്തില് നിന്നാണ് ഞങ്ങള് കാണുന്നത്. സമാധാനം, സ്ഥിരത, സമൃദ്ധി എന്നിവയാണ് ഇന്തോ-പസഫിക് മേഖലയിലെ നമ്മുടെ പങ്കാളിത്തലക്ഷ്യങ്ങള്. മേഖലയില് സ്ഥിരതയും സമാധാനവും നിലനിര്ത്തുന്നതില് നമ്മുടെ പങ്കാളിത്തത്തിന് കാര്യമായ സംഭാവന നല്കാന് കഴിയും.
ഇന്നത്തെ വെര്ച്വല് ഉച്ചകോടിയില് നമ്മുടെ സമഗ്രമായ തന്ത്രപരമായ പങ്കാളിത്തത്തിന് കീഴിലുള്ള നമ്മുടെ സഹകരണത്തിന്റെ വിവിധ വശങ്ങള് നാം വിലയിരുത്തും. പ്രാദേശികവും ബഹുമുഖവുമായ തലങ്ങളില് നമ്മുടെ പരസ്പര സഹകരണം ചര്ച്ച ചെയ്യാനുള്ള നല്ല അവസരം കൂടിയാണിത്.
നിരവധി ആഗോള വെല്ലുവിളികളിലുംം നമ്മുടെ പ്രദേശത്തിന്റെ ഭാവിയിലും നമ്മുടെ വീക്ഷണങ്ങളില് സമാനതകളുണ്ട്, നമ്മുടെ പങ്കാളിത്ത മൂല്യങ്ങള് മുന്നോട്ട് കൊണ്ടുപോകാന് നമുക്ക് ഒരുമിച്ച് പ്രവര്ത്തിക്കാനും കഴിയും. അടുത്ത വര്ഷം നമ്മള് യു.എന് രക്ഷാസമിതിയില് അംഗങ്ങളാകും. അങ്ങനെ, ആഗോളതലത്തില് നമ്മുടെ സഹകരണത്തിന്റെ പ്രാധാന്യം കൂടുതല് വര്ദ്ധിക്കും.
2021 മുതല് 2023 വരെയുള്ള നമ്മുടെ ഉഭയകക്ഷി ഇടപെടലുകള്ക്കായുള്ള ഒരു സംയുക്ത ദര്ശന രേഖയും  പ്രവര്ത്തന പദ്ധതിയും ഇന്ന് നമ്മള് പുറത്തിറക്കുന്നു എന്നത് സന്തോഷകരമാണ്. സമാധാനത്തിനും സമൃദ്ധിക്കും ജനങ്ങള്ക്കും വേണ്ടിയുള്ള ഈ സംയുക്ത ദര്ശനം നമ്മുടെ ബന്ധത്തിന്റെ ആഴത്തെക്കുറിച്ചുള്ള ശക്തമായ സന്ദേശം ലോകത്തിനാകെ നല്കും. നമ്മുടെ ചര്ച്ചയ്ക്കൊപ്പം ഇരുരാജ്യങ്ങളും തമ്മില് ഏഴ് സുപ്രധാന കരാറുകളും ഒപ്പുവച്ചിട്ടുണ്ട്.
പ്രതിരോധം, ശാസ്ത്ര ഗവേഷണം, ആണവോര്ജ്ജം, പെട്രോ-കെമിക്കല്സ്, പുനരുപയോഗ ഊര്ജം, കാന്സര് ചികിത്സ തുടങ്ങിയ വിവിധ വിഷയങ്ങള് ഉള്പ്പെടുന്നതാണിത്. നമ്മുടെ വികസന സഹകരണം, സാംസ്കാരിക സംരക്ഷണം എന്നീ മേഖലകളിലും നാം പുതിയ മുന്കൈകള് കൈക്കൊള്ളുന്നുണ്ട്. ഇതെല്ലാം നമ്മുടെ വര്ദ്ധിച്ചുവരുന്ന പരസ്പര സഹകരണത്തിന്റെ വികാസത്തെയും സാദ്ധ്യതകളെയും പ്രതിഫലിപ്പിക്കുന്നു.
ആദരണീയരെ,
ഈ വെര്ച്വല് ഉച്ചകോടിയിലേക്ക് ഒരിക്കല് കൂടി ഞാന് നിങ്ങളെ സ്വാഗതം ചെയ്യുന്നു, ഇപ്പോള് ആമുഖ അഭിപ്രായങ്ങള്ക്കായി താങ്കളെ ക്ഷണിക്കാന് ഞാന് ആഗ്രഹിക്കുന്നു.
--ND--
(Visitor Counter : 42
മന്ത്രിസഭ
പതിനഞ്ചാം ധനകാര്യ കമ്മീഷന്റെ കാലാവധി 2019 നവംബര് 30 വരെ ദീര്ഘിപ്പിക്കുന്നതിന് കേന്ദ്ര മന്ത്രിസഭയുടെ അനുമതി
പതിനഞ്ചാം ധനകാര്യ കമ്മീഷന്റെ കാലാവധി 2019 നവംബര് 30 വരെദീര്ഘിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. പരിഷ്കരണങ്ങള് കണക്കിലെടുത്ത് മതിപ്പ് സാമ്പത്തിക രൂപരേഖയ്ക്കുള്ളവിവിധ താരതമ്യ എസ്റ്റിമേറ്റുകള് പരിശോധിക്കാനും 2020-2025 കാലയളവിലേക്കുള്ള നിര്ദ്ദേശങ്ങള്ക്ക് അന്തിമ രൂപം നല്കാനും ഇത് ധനകാര്യ കമ്മീഷനെ സഹായിക്കും.
പശ്ചാത്തലം;
2017 നവംബര് 27 നാണ് രാഷ്ട്രപതി പതിനഞ്ചാം ധനകാര്യ കമ്മീഷനെ നിയമിച്ചത്. ഭരണഘടനയുടെ 280 ാം അനുച്ഛേദത്തിലെ ഒന്നാം ഉപവകുപ്പും 1951 ലെ ധനകാര്യകമ്മീഷന്രൂപീകരണനിയമവും ആധാരമാക്കിയാണ് കമ്മീഷനെ നിയമിച്ചത്. പരിഗണനാ വിഷയങ്ങള്ക്കനുസരിച്ച്, 2020 ഏപ്രില് 1 മുതല് 5 വര്ഷത്തേക്കുള്ള റിപ്പോര്ട്ട് ഈ വര്ഷം ഒക്ടോബര് 30 നകമാണ്  കമ്മീഷന് സമര്പ്പിക്കേണ്ടിയിരുന്നത്.
ആസൂത്രണ കമ്മീഷന് നിര്ത്തലാക്കി പകരം നിതി ആയോഗ്കൊണ്ടു വരല്, പദ്ധതിയിതര, പദ്ധതിചെലവുകള് തമ്മിലുള്ള വ്യത്യാസം ഇല്ലാതാക്കല്, ബജറ്റ് ഒരു മാസം മുന്നോട്ടാക്കി പുതിയ സാമ്പത്തിക വര്ഷത്തിനു മുന്പ് ഫെബ്രുവരി 1 ന് പാസ്സാക്കല്, 2017 ജൂലൈമുതല് ചരക്കു സേവന നികുതി നടപ്പിലാക്കല്, വായ്പാ-ധനകമ്മി പാത വ്യക്തമാക്കുന്ന പുതിയ ധനഉത്തരവാദിത്ത ബജറ്റ്കൈകാര്യംചെയ്യല്രൂപഘടന നടപ്പിലാക്കല് എന്നിങ്ങനെ കഴിഞ്ഞ നാലുവര്ഷത്തിനിടെകേന്ദ്ര ഗവണ്മെന്റ് നടപ്പിലാക്കിയസുപ്രധാന ധനകാര്യ/ബജറ്റ് പരിഷ്കരണത്തിന്റെ പശ്ചാത്തലത്തിലാണ് പതിനഞ്ചാം ധനകാര്യ കമ്മീഷന് രൂപം നല്കുന്നത്.
മേല്പ്പറഞ്ഞ പരിഷ്കരണങ്ങളെല്ലാം കമ്മീഷന്റെ പരിഗണനാ വിഷയങ്ങളായി കണക്കിലെടുത്തിട്ടുണ്ട്. കേന്ദ്ര ഗവണ്മെന്റിന്റെയും സംസ്ഥാനങ്ങളുടെയുംവരവുംചെലവും നിശ്ചയിച്ച് നിര്ദ്ദേശങ്ങള് സമര്പ്പിക്കുന്നത് ഏറെ സമയമെടുക്കുന്ന പ്രവൃത്തിയാണ്. കാലക്രമമനുസരിച്ചുള്ളവിവരശേഖരവുംഅവയുടെ പൊരുത്തവുംവെല്ലുവിളിഉയര്ത്തുന്നതിനാലാണത്.
(AM/MRD
മന്ത്രിസഭ
നിഷ്ക്രിയ വായ്പാ ആസ്തികൾ ഏറ്റെടുക്കുന്നതിനായി നാഷണൽ അസറ്റ് റീകൺസ്ട്രക്ഷൻ കമ്പനി ലിമിറ്റഡ് പുറപ്പെടുവിക്കുന്ന ജാമ്യ രസീതുകൾക്ക് കേന്ദ്ര ഗവണ്മെന്റ് ഗ്യാരണ്ടി നൽകാനുള്ള നിർദേശം കേന്ദ്ര മന്ത്രിസഭ അംഗീകരിച്ചു
2021-22 ലെ കേന്ദ്ര ബജറ്റിലാണ് കമ്പനി പ്രഖ്യാപിച്ചത്
ആർബിഐയുടെ നിലവിലുള്ള നിയന്ത്രണങ്ങളോടെ 2 ലക്ഷം കോടി രൂപയോളം വരുന്ന നിഷ്ക്രിയ ആസ്തികൾ ഘട്ടം ഘട്ടമായി സ്വന്തമാക്കാൻ കമ്പനി നിർദ്ദേശിക്കുന്നു
പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയിൽ ചേർന്ന കേന്ദ്ര മന്ത്രിസഭ,നിഷ്ക്രിയ വായ്പാ ആസ്തികൾ ഏറ്റെടുക്കാൻ നാഷണൽ അസറ്റ് റീകൺസ്ട്രക്ഷൻ കമ്പനി ലിമിറ്റഡ്  നൽകുന്ന സുരക്ഷാ രസീതുകളെ പിന്തുണയ്ക്കാനായി 30,600 കോടി രൂപയുടെ കേന്ദ്ര ഗവണ്മെന്റ് ഗ്യാരണ്ടി അംഗീകരിച്ചു. 2021-22 സാമ്പത്തിക വർഷത്തെ ബജറ്റ് പ്രഖ്യാപനത്തിന് അനുസൃതമാണിത്.
എൻആർസിഎൽ നൽകുന്ന രസീതുകൾക്കു ഇന്ത്യൻ ഗവൺമെന്റിന്റെ പരമാധികാര ഗ്യാരണ്ടിയുടെ പിന്തുണയുണ്ട്. കേന്ദ്ര ഗവ. ഗ്യാരണ്ടി 30,600 കോടി രൂപയ്ക്കും അഞ്ച് വർഷത്തേക്ക് സാധുതയുള്ളതുമായിരിക്കും. രസീതുകളുടെ മുഖവിലയും തീര്പ്പിന് / ലിക്വിഡേഷനുശേഷം യഥാർത്ഥ സാക്ഷാത്കാരവും തമ്മിലുള്ള കുറവ് പരിഹരിക്കുന്നതിന് ഗവ. ഗ്യാരണ്ടി എൻഎആർസിഎല്ലിന് ആവശ്യപ്പെടാം. വാർഷിക ഗ്യാരണ്ടി ഫീസ് നൽകാൻ കമ്പനി ബാധ്യസ്ഥമാണ്.
പ്രയോജനങ്ങൾ:
എൻ എ ആർ സി എൽ - ഐ ഡി ആർ സി എൽ ഘടന കടം ഏകീകരിക്കാൻ സഹായിക്കും, നിലവിൽ വിവിധ വായ്പാ ദാതാക്കളിലുടനീളം വിഭജിക്കപ്പെട്ടിരിക്കുന്നു, അങ്ങനെ ബാധകമായ ഐ ബി സി പ്രക്രിയകൾ ഉൾപ്പെടെ വേഗത്തിലുള്ള, ഒറ്റ പോയിന്റ് തീരുമാനമെടുക്കുന്നതിലേക്ക് നയിക്കുന്നു. സമ്മർദ്ദമുള്ള ആസ്തികൾ പരിഹരിക്കുന്നതിനുള്ള ദ്രുതഗതിയിലുള്ള പ്രവർത്തനത്തെ ഇത് പ്രോത്സാഹിപ്പിക്കുകയും അതുവഴി മികച്ച മൂല്യം സാക്ഷാത്കരിക്കാൻ സഹായിക്കുകയും ചെയ്യും. ഇന്ത്യ ഡെറ്റ് റെസല്യൂഷൻ കമ്പനി ലിമിറ്റഡ്  മൂല്യം വർദ്ധിപ്പിക്കുന്നതിനായി വിപണി വൈദഗ്ദ്ധ്യം ഏർപ്പെടുത്തും. ഈ സമീപനം ബാങ്കുകളിലെ ഉദ്യോഗസ്ഥരെ സ്വതന്ത്രമാക്കുന്നതിനും ബിസിനസ് വർദ്ധിപ്പിക്കുന്നതിലും വായ്പാ വളർച്ചയിലും ശ്രദ്ധ കേന്ദ്രീകരിക്കുന്നതിനും അനുവദിക്കുന്നു. ഈ സമ്മർദ്ദമുള്ള ആസ്തികളും എസ്.ആർ.കളും കൈവശമുള്ളതിനാൽ, ബാങ്കുകൾക്ക് നേട്ടങ്ങൾ ലഭിക്കും. ഗവ. ഗ്യാരണ്ടി രസീതുകളുടെ പണലഭ്യത വർദ്ധിപ്പിക്കും, കാരണം അത്തരം രസീതുകൾ ട്രേഡ് ചെയ്യാവു ന്നതാണ്.
പശ്ചാത്തലം:
അംഗീകാരം, പ്രമേയം, മൂലധനം, പരിഷ്കരണം എന്നീ ഗവണ്മെന്റിന്റെ 4 ആർ തന്ത്രം പൊതുമേഖലാ ബാങ്കുകളുടെ പ്രവർത്തനത്തിൽ വഴിത്തിരിവായി. മുൻ നിഷ്ക്രിയ ആസ്തികളുടെ ഉയർന്ന തലത്തിലുള്ള വ്യവസ്ഥകൾ വേഗത്തിലുള്ള പരിഹാരത്തിനുള്ള അധിക നടപടികൾക്ക് അവസരമൊരുക്കി. അതനുസരിച്ച്, നിലവിലുള്ള സമ്മർദ്ദമുള്ള കടം ഏകീകരിക്കാനും ഏറ്റെടുക്കാനും ഒരു അസറ്റ് മാനേജ്മെന്റ് കമ്പനി എഎംസിക്കൊപ്പം ഒരു അസറ്റ് പുനർനിർമ്മാണ കമ്പനി  രൂപീകരിക്കാനുള്ള ഗവണ്മെന്റിന്റെ ഉദ്ദേശ്യം 2021-22 കേന്ദ്ര ബജറ്റിൽ പ്രഖ്യാപിക്കുകയും അതിനുശേഷം മൂല്യനിർണ്ണയത്തിനായി വാങ്ങുന്നവർക്ക് അത് കൈകാര്യം ചെയ്യുകയും വിനിയോഗിക്കുകയും ചെയ്തു.
നാഷണൽ അസറ്റ് റീകൺസ്ട്രക്ഷൻ കമ്പനി ലിമിറ്റഡും , ഇന്ത്യ ഡെറ്റ് റെസല്യൂഷൻ കമ്പനി ലിമിറ്റഡും ബാങ്കുകൾ സ്ഥാപിച്ചു. സമ്മർദ്ദമുള്ള ആസ്തികൾ സ്വന്തമാക്കാൻ എൻ എ ആർ സി എൽ നിർദ്ദേശിക്കുന്നു. ആർബിഐയുടെ നിലവിലുള്ള നിയന്ത്രണങ്ങളിൽ 2 ലക്ഷം കോടി ഘട്ടം ഘട്ടമായി. 15% ക്യാഷ് വഴിയും സെക്യൂരിറ്റി രസീതുകൾ വഴിയും ഇത് നേടാൻ ഉദ്ദേശിക്കുന്നു.
മന്ത്രിസഭ
ഔഷധ സസ്യങ്ങളുടെ രംഗത്ത് ഇന്ത്യയും സാവോ തോമേയും പ്രിന്സിപ്പേമായുള്ള സഹകരണം
ഔഷധസസ്യങ്ങളുടെ രംഗത്ത് ഇന്ത്യയും സാവോ തോമേയും പ്രിന്സിപ്പേമായുള്ള സഹകരണം സംബന്ധിച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാലപ്രാബല്യത്തോടെ അംഗീകാരം നല്കി. 2018 മാര്ച്ച് 14 നാണ് ധാരണാപത്രം ഒപ്പുവച്ചത്.
പശ്ചാത്തലം
ജൈവ വൈവിധ്യത്തിന്റെ കാര്യത്തില് 15 കാര്ഷിക - കാലാവസ്ഥ മേഖലകളുള്ള ഇന്ത്യ സമ്പന്ന രാജ്യങ്ങളിലൊന്നാണ്. ആകെയുള്ള 17,000 മുതല് 18,000 വരുന്ന പുഷ്പിക്കുന്ന സസ്യ വര്ഗ്ഗങ്ങളില് 7,000 ലധികം എണ്ണത്തിന് ഔഷധ മൂല്യമുള്ളതായി ആയുര്വേദ, യുനാനി, സിദ്ധ, ഹോമിയോപ്പതി  വൈദ്യ സമ്പ്രദായത്തില് രേഖപ്പെടുത്തിയിട്ടുണ്ട്. ഏകദേശം 1108 ഇനം ഔഷധ സസ്യങ്ങള് വ്യാപാരം ചെയ്യുന്നതില് 242 ഇനങ്ങള്ക്ക് പ്രതിവര്ഷം 100 മെട്രിക് ടണ്ണിലധികം ഉപഭോഗമുണ്ട്. ഔഷധ സസ്യങ്ങള് പാരമ്പര്യ ആരോഗ്യ ശാസ്ത്ര രംഗത്തിനും, പച്ചമരുന്ന് വ്യവസായത്തിനും ഒരു പ്രധാന വരുമാന സ്രോതസ്സ് ആണെന്നതിന് പുറമേ, ഇന്ത്യന് ജനസംഖ്യയുടെ വലിയൊരു വിഭാഗത്തിന് നിത്യവൃത്തിയും, ആരോഗ്യ സുരക്ഷിതത്വവും പ്രദാനം ചെയ്യുന്നു. പാരമ്പര്യ, ബദല് ആരോഗ്യ പരിപാലനത്തിന് ആഗോള തലത്തില് ഉണ്ടായിട്ടുള്ള പുനരുത്ഥാനം ആഗോള പച്ചമരുന്ന് വ്യാപാരത്തെ 120 ബില്യന് ഡോളറില് എത്തിച്ചു. 2050 ഓടെ ഇത് 7 ട്രില്ല്യണ് ഡോളറിലെത്തുമെന്ന് പ്രതീക്ഷിക്കുന്നു. ഇതിന് പുറമേ ഇരുരാജ്യങ്ങള്ക്കും പൊതുവായുള്ള ഭൗമ - കാലാവസ്ഥ ഘടകങ്ങളുടെ ഫലമായി ഉഷ്ണമേഖലാ പ്രദേശങ്ങളില് കണ്ട് വരുന്ന വലിയൊരു വിഭാഗം ഔഷധ സസ്യങ്ങളുമുണ്ട്.
ആയുഷ് സമ്പ്രദായത്തിലെ മരുന്നുകളെയും ഔഷധ സസ്യമേഖലയെയും കുറിച്ചുള്ള പ്രചാരം വര്ദ്ധിപ്പിക്കുന്നതിന്റെ പ്രധാന്യം കണക്കിലെടുത്ത് ഔഷധ സസ്യങ്ങളുടെ രംഗങ്ങളില് വിവിധ രാജ്യങ്ങളുമായുള്ള നമ്മുടെ ധാരണാപത്രത്തിന്റെ കരട് രൂപം സാവോ തോമേ പ്രിന്സിപ്പേ അധികൃതരുമായി പങ്ക് വച്ചിരുന്നു.
(ND/MRD
തൊഴില്, ഉദ്യോഗ മന്ത്രാലയം
2023 ഫെബ്രുവരിയിൽ ഇഎസ്ഐ പദ്ധതിക്ക് കീഴിൽ 16.03 ലക്ഷം പുതിയ ജീവനക്കാരെ ചേർത്തു
ന്യൂഡൽഹി: ഏപ്രിൽ 18, 2023
എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷൻ  പുറത്തുവിട്ട താല്ക്കാലികമായ പേറോൾ കണക്കുകൾ പ്രകാരം 2023 ഫെബ്രുവരി മാസത്തിൽ എംപ്ലോയീസ് സ്റ്റേറ്റ് ഇൻഷുറൻസ് പദ്ധതിയിൽ  16.03 ലക്ഷം പുതിയ ജീവനക്കാരെ ചേർത്തു. കണക്കുകൾ അനുസരിച്ച്, 2023 ഫെബ്രുവരി മാസത്തിൽ ഏകദേശം 11,000 പുതിയ സ്ഥാപനങ്ങൾ അവരുടെ ജീവനക്കാർക്ക് സാമൂഹിക സുരക്ഷാ പരിരക്ഷ ഉറപ്പാക്കുന്ന എംപ്ലോയീസ് സ്റ്റേറ്റ് ഇൻഷുറൻസ് പദ്ധതിക്ക് കീഴിൽ രജിസ്റ്റർ ചെയ്തിട്ടുണ്ട്.
25 വയസ്സുവരെയുള്ള ജീവനക്കാരാണ് പുതിയ രജിസ്ട്രേഷനുകളിൽ ഭൂരിഭാഗവും, കാരണം ഫെബ്രുവരി മാസത്തിൽ ചേർത്ത മൊത്തം ജീവനക്കാരിൽ 46% വരുന്ന 7.42 ലക്ഷം ജീവനക്കാർ ഈ പ്രായത്തിലുള്ളവരാണ്. രാജ്യത്തെ യുവാക്കൾക്ക് മികച്ച തൊഴിലവസരങ്ങൾ ലഭിക്കുന്നുണ്ടെന്ന് ഇത് കാണിക്കുന്നു.
2023 ഫെബ്രുവരിയിലെ പേറോൾ ഡാറ്റയുടെ ലിംഗാടിസ്ഥാനത്തിലുള്ള വിശകലനം സൂചിപ്പിക്കുന്നത് ഇഎസ്ഐ പദ്ധതിക്ക് കീഴിൽ 3.12 ലക്ഷം സ്ത്രീ തൊഴിലാളികളെ കൂട്ടിച്ചേർത്തിരിക്കുന്നു എന്നതാണ്. ഈ മാസത്തിൽ മൊത്തം 49 ട്രാൻസ്ജെൻഡർ ജീവനക്കാർ ഇഎസ്ഐ പദ്ധതിക്ക് കീഴിൽ രജിസ്റ്റർ ചെയ്തിട്ടുണ്ട്. സമൂഹത്തിലെ എല്ലാ വിഭാഗങ്ങൾക്കും അതിന്റെ ആനുകൂല്യങ്ങൾ എത്തിക്കാൻ ESIC പ്രതിജ്ഞാബദ്ധമാണെന്ന് ഇത് കാണിക്കുന്നു.
വിവര ശേഖരണം ഒരു തുടർച്ചയായ പ്രക്രിയ ആയതിനാൽ പേറോൾ ഡാറ്റ താൽക്കാലികമാണ്.
RRTN/SKY
(Visitor Counter : 76
ആരോഗ്യ, കുടുംബക്ഷേമ മന്ത്രാലയം
കോവിഡ്-19-ന്റെ പുതിയ XE- വകഭേദത്തെ കുറിച്ച് കേന്ദ്ര ആരോഗ്യമന്ത്രിയുടെ അധ്യക്ഷതയിൽ അവലോകന യോഗം നടന്നു.
(ന്യൂ ഡൽഹി : ഏപ്രിൽ. 12 ,2022
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ അധ്യക്ഷതയിൽ , കൊവിഡ്-19ന്റെ പുതിയ 'എക്സ്ഇ വകഭേദത്തെ കുറിച്ച് നടന്ന അവലോകന യോഗത്തിൽ രാജ്യത്തെ പ്രധാന ആരോഗ്യ വിദഗ്ധരും ഉദ്യോഗസ്ഥരും പങ്കെടുത്തു. രാജ്യത്തെ കോവിഡ് -19 കേസുകൾ അവലോകനം ചെയ്യുമ്പോൾ, പുതിയ വകഭേദങ്ങളുടെയും കേസുകളുടെയും നിരന്തരമായ നിരീക്ഷണവും ,ശ്രദ്ധയും വർദ്ധിപ്പിക്കാൻ അദ്ദേഹം ഉദ്യോഗസ്ഥർക്ക് നിർദ്ദേശം നൽകി.
മെഡിക്കൽ അടിസ്ഥാന സൗകര്യങ്ങളുടെയും, വിഭവങ്ങളുടെയും രംഗത്ത് , കോവിഡ് ചികിത്സയ്ക്ക് ആവശ്യമായ മരുന്നുകളുടെ ലഭ്യത നിരന്തരം അവലോകനം ചെയ്യാൻ ഡോ. മാണ്ഡവ്യ ഉദ്യോഗസ്ഥർക്ക് നിർദ്ദേശം നൽകി. ഇപ്പോൾ നടന്നുകൊണ്ടിരിക്കുന്ന വാക്സിനേഷൻ യജഞം പൂർണ്ണ വേഗതയിൽ നടത്തണമെന്നും അർഹരായ എല്ലാവർക്കും വാക്സിനേഷൻ നൽകണമെന്നും അദ്ദേഹം ഊന്നിപ്പറഞ്ഞു.
യോഗത്തിൽ ഡോ.വി.കെ. പോൾ, നീതി ആയോഗ് അംഗം , ആരോഗ്യ സെക്രട്ടറി ശ്രീ. രാജേഷ് ഭൂഷൺ, എയിംസ് ഡയറക്ടർ ഡോ രൺദീപ് ഗുലേരിയ, ഐസിഎംആർ ഡിജി ഡോ ബൽറാം ഭാർഗവ, ഡോ. എൻ കെ അറോറ, എൻടിജിഐ ,ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥർ എന്നിവരും യോഗത്തിൽ പങ്കെടുത്തു.